ประยุทธ์ จันทร์โอชา
พลเอก ประยุทธ์ จันทร์โอชา (ชื่อเล่น: ตู่, เกิด 21 มีนาคม พ.ศ. 2497) เป็นนายทหารเกษียณอายุราชการชาวไทย ปัจจุบันเป็นหัวหน้าคณะรักษาความสงบแห่งชาติ คณะทหารผู้ยึดอำนาจการปกครองในรัฐประหารในประเทศไทย พ.ศ. 2557 นายกรัฐมนตรีไทยคนที่ 29 และผู้อำนวยการกองอำนวยการรักษาความมั่นคงภายในราชอาณาจักร ตั้งแต่ปีนั้น เขายังเป็นรักษาการนายกรัฐมนตรี ดำรงตำแหน่งดังกล่าว 3 เดือน 2 วัน ยาวนานที่สุดนับตั้งแต่มีรักษาการนายกรัฐมนตรี
วิกฤตการณ์การเมืองไทย พ.ศ. 2556–2557
วันที่ 15 พฤษภาคม 2557 เวลาประมาณ 15.30 น. พันเอกวินธัย สุวารี รองโฆษกกองทัพบก อ่านแถลงการณ์ 7 ข้อของ พลเอกประยุทธ์ จันทร์โอชา ผู้บัญชาการทหารบกในขณะนั้น ผ่านทางสถานีวิทยุโทรทัศน์กองทัพบก หลังจากเกิดเหตุยิงเมื่อเช้ามืดที่ผ่านมา